Id-Deċiżjoni tal-Kummissjoni
tal-21 ta’ Ġunju 2002
li temenda d-Deċiżjoni 93/52/KEE li tirreġistra l-konformità ta’ ċerti Stati Membri jew reġjuni mal-ħtiġijiet dwar il-bruċellosi (B. melitensis) u li takkordalhom l-istatus ta’ Stat Membru jew reġjun uffiċjalment ħieles mill-marda
(notifikata bid-dokument numru C (2002) 2213)
(Test b’ rilevanza għaż-ŻEE)
(2002/482/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/68/KEE tat-28 ta’ Jannar, 1991, dwar il-kondizzjonijiet ta’ saħħa ta’ l-annimali li jirregolaw il-kummerċ ta’ annimali ovini u kaprini fil-Komunità [1], kif l-aħħar emendata bid-Deċiżjoni tal-Kummissjoni 2002/261/KE [2], u b’mod partikolari l-Anness A, Kapitolu 1.II tagħha,
Billi:
(1) Fil-provinċja Taljana ta’ Bolzano, il-bruċellosi ila marda notifikabbli mill-inqas għal dawn l-aħħar ħames snin u mill-inqas 99,8 % ta’ l-azjendi ta’ ovini u kaprini huma uffiċjalment azjendi ħielsa mill-bruċellosi.
(2) Il-provinċja ta’ Bolzano trid, barra minn hekk, li tikkonforma ma’ l-Anness A Kapitolu 1. II (2) tad-Direttiva 91/68/KEE.
(3) Il-provinċja ta’ Bolzano għandha għalhekk tkun irrikonoxxuta bħala uffiċjalment ħielsa mill-bruċellosi (B. melitensis).
(4) Id-Deċiżjoni tal-Kummissjoni 93/52/KEE [3], kif l-aħħar emendata bid-Deċiżjoni 2001/292/KE [4], għandha għalhekk tkun emendata bl-istess mod.
(5) Il-miżuri msemmija f’din id-Deċiżjoni huma skond l-opinjoni tal-Kumitat Permanenti dwar il-Katina ta’ Ikel u Saħħa ta’ l-Annimali,
ADOTTAT DAN IR-REGOLAMENT:
Artikolu 1
L-Anness II tad-Deċiżjoni 93/52/KEE huwa sostitwit bit-test fl-Anness għal din id-Deċiżjoni.
Artikolu 2
Din id-Deċiżjoni hija ndirizzata lill-Istati Membri.
Magħmul fi Brussel, 21 ta’Ġunju 2002.